पाकिस्तानी सेना का एक विमान मंगलवार सुबह रावलपिंडी के रिहायशी इलाके में क्रैश हो गया। हादसे में 5 क्रू मेंबर समेत 17 की मौत हो गई। बताया जा रहा है कि मृतकों में 14 आम नागरिक भी हैं। 12 जख्मी हुए हैं। प्रशासन के मुताबिक, रिहायशी इलाके में हादसा होने से नुकसान ज्यादा हुआ। मृतकों की संख्या बढ़ सकती है।
 पाकिस्तानी सेना ने एक बयान जारी कर बताया कि हादसे में विमान के दोनों पायलट मारे गए हैं। हादसे को देखते हुए रावलपिंडी के अस्पतालों में आपातकाल घोषित कर दिया गया है। बचाव दल के सदस्यों ने बताया कि विमान हादसे में कम से कम 12 लोग घायल हैं जिसमें से कई की हालत बेहद नाजुक बनी हुई है।
 पाकिस्तानी सेना के मुख्यालय रावलपिंडी में हुए इस हादसे के बाद राहत और बचाव कार्य तेज कर दिया गया है। उधर, सेना ने अभी हादसे के कारणों के बारे में नहीं बताया है। पाकिस्तानी सेना ने कहा कि यह विमान प्रशिक्षण उड़ान पर था। इसी दौरान विमान रावलपिंडी के बाहरी इलाके में स्थित मोरा कालू गांव में दुर्घटनाग्रस्त हो गया।
 
पाकिस्तानी सेना का एक विमान मंगलवार सुबह रावलपिंडी के रिहायशी इलाके में क्रैश हो गया। हादसे में पाँच क्रू मेंबर समेत सत्रह की मौत हो गई। बताया जा रहा है कि मृतकों में चौदह आम नागरिक भी हैं। बारह जख्मी हुए हैं। प्रशासन के मुताबिक, रिहायशी इलाके में हादसा होने से नुकसान ज्यादा हुआ। मृतकों की संख्या बढ़ सकती है। पाकिस्तानी सेना ने एक बयान जारी कर बताया कि हादसे में विमान के दोनों पायलट मारे गए हैं। हादसे को देखते हुए रावलपिंडी के अस्पतालों में आपातकाल घोषित कर दिया गया है। बचाव दल के सदस्यों ने बताया कि विमान हादसे में कम से कम बारह लोग घायल हैं जिसमें से कई की हालत बेहद नाजुक बनी हुई है। पाकिस्तानी सेना के मुख्यालय रावलपिंडी में हुए इस हादसे के बाद राहत और बचाव कार्य तेज कर दिया गया है। उधर, सेना ने अभी हादसे के कारणों के बारे में नहीं बताया है। पाकिस्तानी सेना ने कहा कि यह विमान प्रशिक्षण उड़ान पर था। इसी दौरान विमान रावलपिंडी के बाहरी इलाके में स्थित मोरा कालू गांव में दुर्घटनाग्रस्त हो गया।